Forældre er blevet bedre til at huske selen til deres børn, men dårligere til selv at tage selen på. Det viser det foreløbige resultat af politiets tre uger lange skolerazzia på de nordjyske skoler. 66 kontroller af omkring 1800 biler er det blevet til. Og der er rejst ca. 750 sigtelser af forskellig karakter. "Operation Skolekontrol" har varet fra den 13. august til den 31. august, og i den periode har 593 kørt for stærkt. Selvom der kun i 24 tilfælde var børn uden sele, så var der 119 forældre, der selv havde glemt den. - Jeg synes, at det er flot, at så lidt børn er uden sele, men folk kører generelt for stærkt, siger Steen Wolder ved Nordjyllands Politi til TV2/Nord.

Opsummering:
Nordjyllands Politi har afsluttet "Operation Skolekontrol", og det er med noget blandede resultater.